EkBass/fiwiki-20250220-pages-articles huggingface dataset:
Kreivi Nefaria

Kreivi Luchino Nefaria on Marvel-kustantamon luoma superroisto, jonka ensiesiintyminen tapahtui Avengers-lehden numerossa 13 (helmikuu 1965). Kreivi Nefarian loivat Stan Lee ja Jack Kirby. Suomessa Kreivi Nefaria ilmestyi MEGA -lehden numerossa 2 (2006). == Voimat ja varusteet == Nefarialla on kaikkien Kuolettavan Legioonan jäsenten yhdistetyt voimat tehostettuna satakertaisiksi. Nefarian fyysinen voima on yliluonnollisen korkea, ja sen tarkka yläraja on tuntematon (Marvel-universumin korkein mitattavissa oleva voimaluokitus on kyky nostaa sata tonnia tai yli). Nefaria on kuitenkin taistellut tasaväkisesti jopa Thorin kanssa. Saatuaan voimansa Nefaria kykeni hyppäämään jalkalihaksillaan valtavia matkoja (vrt. Hulk). Nyttemmin Nefaria on oppinut lentämään pakonopeuden nopeudella. Kreivi Nefaria kestää erittäin hyvin kaikenlaisia fyysisiä vaurioita. Hän kestää leikiten suurikaliiperisia ammuksia, äärimmäisiä lämpötiloja ja suuria fyysisiä iskuja ilman näkyviä vaurioita. Nefaria on kuitenkin haavoittuvainen tietyille säteilyaallonpituuksille ja kosmisille energioille - varsinkin ionipohjaisille aseille. Nefaria kykenee ampumaan optisia säteitä silmistään. Säteiden voiman avulla Nefaria on leikannut jopa titaaniterästä. === Rajoitukset === Nefarian voimat ovat peräisin hänen ioniolomuodostaan. Säilyttääkseen voimansa Nefarian pitää imeä itseensä säännöllisin väliajoin muita ioniolentoja. == Aiheesta muualla == * Marvel Directory-sivuston osuus Kreivi Nefariasta * Leader's Lair-sivuston osuus Kreivi Nefariasta * Mutant High-sivuston osuus Kreivi Nefariasta * Uncanny X-Men.Net-sivuston osuus Kreivi Nefariasta * Marvel Character List-sivuston osuus Kreivi Nefariasta * Classic Marvel-sivuston osuus Kreivi Nefariasta * Kreivi Nefaria Draculana * Norseman Central-sivuston osuus Kreivi Nefariasta Luokka:Marvel-universumin superroistot Luokka:Marvel- universumin yli-inhimillisen voimakkaat henkilöt Luokka:Marvel-universumin kosmiset olennot Luokka:Kuvitteelliset järjestäytyneen rikollisuuden jäsenet
Ballbreaker Tour

Ballbreaker Tour oli rockyhtye AC/DC:n maailmankiertue, joka alkoi 12. tammikuuta vuonna 1996 Yhdysvalloissa, Floridassa ja päättyi samana vuonna Uudessa-Seelannissa 11. marraskuuta. Konsertteja kiertueelle kertyi 150. Ballbreaker Tour oli ensimmäinen kiertue yhtyeeseen palanneelle rumpalille Phil Ruddille sitten For Those About To Rock -kiertueen vuonna 1982. == Ballbreaker Tour Suomessa == 23\. huhtikuuta 1996 AC/DC esiintyi Helsingin jäähallissa. Lämmittelijöinä olivat The Wildhearts sekä Zero Nine. Helsingin konsertissa esitetyt kappaleet * Back in Black * Shot Down in Flames * Thunderstruck * Girls Got Rhythm * Cover You in Oil * Shoot to Thrill * Boogie Man * Hard as a Rock * Hells Bells * Dog Eat Dog * The Jack * Ballbreaker * Rock and Roll Ain't Noise Pollution * Dirty Deeds Done Dirt Cheap * You Shook Me All Night Long * Whole Lotta Rosie * TNT * Let There Be Rock * Highway To Hell * For Those About to Rock Luokka:AC/DC Luokka:Vuoden 1996 konserttikiertueet
Buffalo Bills

Buffalo Bills on yhdysvaltalainen NFL:ssä pelaava amerikkalaisen jalkapallon seura, joka on ottanut nimensä Buffalo Billin mukaan. Se pelaa American Football Conferencen itäisessä divisioonassa, AFC Eastissa. Seuran kotipaikka on Buffalossa, New Yorkin osavaltiossa. Seuran omistavat Terrence Pegula ja Kim Pegula. Bills oli vuonna 2023 Forbesin listauksessa maailman 49. arvokkain urheiluseura 3,7 miljardin dollarin arvolla. == Historia == Joukkue perustettiin 1959.History of The Bills 1959-1963 Buffalo Rumblings Joukkue pelaa kotiottelunsa Orchard Parkin lähiössä. Sen kannustusryhmän nimi on Buffalo Jills. Joukkue voitti AFL:n mestaruuden 1964 ja 1965,History of The Bills 1964-1968 Buffalo Rumblings kun AFL ja NFL olivat vielä erilliset sarjat. Joukkue selvisi 1990-luvun alussa neljä kertaa peräkkäin NFL.n loppuotteluun Super Bowliin, mutta hävisi ne kaikki.Buffalo Bills fondly recall four consecutive Super Bowl losses USA Today Entisistä pelaajista tunnetuin on O. J. Simpson. Vaikka Simpsonia pidetään yhtenä kautta aikojen parhaista keskushyökkääjistä, hänet muistetaan myös jalkapallouran jälkeisestä murhaoikeudenkäynnistä ja vuoden 2008 ryöstötuomiosta.How Is O.J. Simpson Viewed by Buffalo Bills Fans? Bleacher Report Muita tunnettuja entisiä pelaajia ovat mm. Jim Kelly, Thurman Thomas ja Bruce Smith.Say it ain't so CNN Sports Illustrated == Lähteet == == Aiheesta muualla == *Seuran kotisivu Luokka:Buffalon (New York) urheilu Luokka:National Football League -seurat Luokka:Vuonna 1959 perustetut urheiluseurat
Timo Laukkio

Timo Kalevi Laukkio (30. maaliskuuta 1948 Turku – 10. elokuuta 2024 HelsinkiKuolinilmoitus. Helsingin Sanomat 8.9.2024, s. B 25.) oli suomalainen toimittaja. Hän oli MTV3:n ajankohtaisohjelmien päätoimittaja ja juonsi aiemmin Huomenta Suomi -ohjelmaa. Hän työskenteli myös CityTV Helsingin päätoimittajana.Suomen Kuvalehti Hän jäi eläkkeelle vuonna 2013. Laukkio kärsi leukemiasta, johon hän sai luuydinsiirron, mutta syöpä uusiutui vuotta myöhemmin. Laukkion puoliso oli toimittaja Kristiina Hanhirova.Laukia, Marjut: Toimittaja Kristiina Hanhirova muistelee miehensä leukemiadiagnoosia: "Minulle sanottiin, ettei hän selviä", Me Naiset 17.9.2015. Viitattu 4.12.2016. ==Lähteet== ==Aiheesta muualla== *Haastattelu Eeva-lehdessä Luokka:Suomalaiset toimittajat Luokka:Vuonna 1948 syntyneet Luokka:Vuonna 2024 kuolleet
Konneveden Moottorikerho/Urheiluautoilijat

Konneveden Moottorikerho/Urheiluautoilijat ry eli KonnMK/UA ry on vuodesta 1966 alkaen toiminut yhdistys, jonka tarkoituksena on ylläpitää ja edistää alansa toimintaa järjestämällä kilpailutapahtumia sekä erilaisia puitteita moottoriurheilun harrastamiseen. KonnMK/UA ry on sekä Suomen Moottoriliitto r.y:n (SML) että Autourheilun Keskusjärjestön (AKK-Motorsports r.y.) jäsenkerho. Kerhossa on aktiivisia kilpailijoita eri lajeissa; motocross, jäärata, roadracing, ralli, jokamiehenluokka, moottorikelkkailu, enduro ja supermoto. Kerholla on pitkäaikainen kokemus eri lajien arvokilpailujen järjestämisestä suomenmestaruus tasolta aina MM-tason tapahtumiin. == Aiheesta muualla == *Konneveden MK/UA ry. Luokka:Konnevesi Luokka:Suomalaiset moottoriurheiluseurat Luokka:Vuonna 1966 perustetut urheiluseurat Luokka:Autourheilu Luokka:Moottorikelkkaurheilu Luokka:Moottoripyöräurheilu
Tărtărian savitaulut

Tărtărian savitauluilla tarkoitetaan Tărtăriasta Romaniasta löydettyjä kolmea savitaulua, joissa olevat kuviot saattavat olla jopa 5500-luvulta eaa.Carl J Becker: A Modern Theory Of Language Evolution, p. 346. (iUniverse, 2004), eli mahdollisesti maailman vanhimpia tunnettuja kirjoituksia. Iänmääritys on kuitenkin kiistanalainen. Taulut löysi Clujin museon arkeologi Nicolae Vlassa Turdan läheltä. Arkeologi Zsófia Torma oli löytänyt alueelta jo vuonna 1875 muutamia sirpaleita, joissa oli tunnistamattomia merkkejä. Löytöalueella kukoisti kyseisellä aikakaudella suhteellisen kehittynyt Vincan kulttuuri. Savitauluissa on eläinten kuvia ja kuvakirjoitusta. Ulkoisesti merkit muistuttavat huomattavasti Mesopotamian Sumerin Uruk-kauden varhaista kirjoitusta. Savitaulujen aitoudesta on kiistelty. Mikäli savitaulut ovat aitoja, niiden merkit voivat olla myös muuta kuin kirjoitusta, esimerkiksi satunnaisesti piirrettyjä kuvia. Joidenkin mukaan Vincan savitauluissa oli käytetty ennen indoeurooppalaisia vallinnutta "vanhan Euroopan kirjoitusta", niin sanottua Vinča-Tordos-kirjoitusta (Vincan aakkoset, Vincan kirjoitus). ==Lähteet== Luokka:Muinaisjäännökset Luokka:Romanian historia Luokka:Transilvanian historia Luokka:Piirtokirjoitukset Luokka:Kivikausi
Hamagian kulttuuri

Hamagian kulttuuri sijaitsi neoliittisella kivikaudella Luoteis-Bulgariassa, ja Dobrujassa Tonavan oikealla rannalla ja Tonavan jokisuistossa. Kulttuurin päälöytöpaikka on Baia-Hamagia merkittävä myös Durankulak Bulgariassa. Cernavodăn hautausmaalta on löydetty "ajattelijan" ja "istuvan naisen" patsaat. Kulttuuri liittyy maanviljelyn saapumiseen tälle alueelle. Ihmiset asuivat suorakaiteen muotoisissa, 1-2 huoneen taloissa useimmiten vesistöjen äärellä, joskus luolissa. Talot olivat joskus ryhmissä , niin että ajan myötä syntyi rauniokumpuja. Se muistuttaa Vinčan, Dudeștin ja Karanovo III:n kulttuureja joiltain osin. Kulttuurille oli ominaista suuri pysyvyys. Kulttuurille on tyypillisiä istuvat naispatsaat, jotka tuovat mieleen Turkin alueen muinaiset löydöt. Maalatussa keramiikassa on spiraaliaiheita ja mutkikkaita geometrisia kuvioita. Kulttuuri kehittyi ilman katastrofeja varhaisen kuparikauden Gumelnitsan, Boianin ja Varnan kulttuureiksi. Luokka:Kivikauden kulttuurit
Suolistokaasu

Suolistokaasu on pääasiassa hajuttomista kaasuista koostuvaa kaasua, jota syntyy luonnollisesti ihmisen tai muun eläimen elimistössä. Suolistossa, etenkin paksusuolessa on runsaasti bakteereja, ulosteen massasta noin puolet onkin bakteereja. Bakteerit muodostavat kaasumaisia aineenvaihduntatuotteita, joista syntyy suolistokaasua. Suolistokaasu sisältää vetyä, hiilivetyjä sekä rikkivetyä, joka antaa suolistokaasulle sen ominaisen hajun. Märehtijöillä syntyy myös metaaniaCow burps help Argentines study climate change Reuters, 2008.. Suurin osa suolistokaasusta imeytyy suolesta verenkiertoon, josta se siirtyy keuhkojen kautta uloshengitysilmaan. ==Katso myös== * Pieru ==Lähteet== Luokka:Fysiologia
Guarulhos

Guarulhos on kunta São Paulon osavaltiossa Brasiliassa. Yksi maan päälentoasemista, São Paulo-Guarulhosin kansainvälinen lentoasema, sijaitsee kunnassa. Kunnan asukasluku oli 1 221 979 vuonna 2010. ==Lähteet== ==Aiheesta muualla== * Kunnan verkkosivusto Luokka:São Paulon kunnat
Etukeno

Etukeno Oy on vuonna 1988 perustettu pienkustantamo, jonka erityisalat ovat ympäristö, liikenne ja rakentaminen. Yhtiön toimialat ovat tekstituotanto, kustannus- ja julkaisutoiminta, painettu ja sähköinen joukkoviestintä sekä alan konsultointi. Etukenon pääomistaja on DI Kari Ojala. Yhtiö on tullut tunnetuksi suurelle yleisölle julkaistuaan Susan Kurosen kirjan Pääministerin morsian 19. helmikuuta 2007. == Julkaistuja teoksia == * * * == Lähteet == *etukeno.fi === Viitteet === Luokka:Suomalaiset kirjankustantamot
Rolf Schimpf

Rolf Schimpf (s. 14. marraskuuta 1924 Berliini) on saksalainen näyttelijä, joka näytteli rikoskomisario Leo Kressiä poliisisarjassa Kettu (aiemmin Vanha kettu). Schimpf näytteli Ketussa vuosina 1986–2007 ja teki vielä vierailun sarjaan keväällä 2009. Hän näytteli kaikkiaan 223 jaksossa. Hänet korvasi Walter Kreye, jonka roolihahmo Rolf Herzog otti ohjat murharyhmä kakkosessa Leo Kressin jälkeen. Schimpfin uusin rooli on Korbinian Niederbühl televisiosarjassa Lemmen viemää (2009). Schimpfin vaimo oli näyttelijä Ilse Zielstorff. He menivät naimisiin vuonna 1970. Heidän poikansa Daniel on arkkitehti. Schimpf on asunut vuodesta 2010 vanhainkodissa. Vuonna 2023 hänen kerrottiin sairastavan dementiaa.Ilta-Sanomien TV-lehti 51–52/2023 (21.12.2023), s. 17. == Valikoitu filmografia == *Satamapoliisi (1964) *Preis Der Freiheit (1966) *Burgerkrieg in Rußland – Fünfteiliger Fernsehfilm (1967) *Hafenkrankenhaus (1968) *Vier Stunden von Elbe 1 (1968) *Ida Rogalski (1969) *Die Powenzbande (1973) *SOKO 5113 (1979–1984) *Achtung Zoll! (1979) *Zwei Tote im Sender (1982) *Oppermann Family (1983) *The Black Forest Klinik (1986) *Drei D (1988) *Babylon – Im Bett mit dem Teufel (1992) *Derrick (1998) *Rikospaikalla *Kettu (1986–2007, 2009) *Lemmen viemää (2009) ==Lähteet== ==Aiheesta muualla== * *agentur-palz.de Luokka:Saksalaiset näyttelijät Luokka:Yli satavuotiaiksi eläneet saksalaiset Luokka:Vuonna 1924 syntyneet Luokka:Elävät henkilöt
Pitkätalo

Pitkätalo on eri puolilla maailmaa muinoin ja myöhemminkin käytössä ollut pitkänomainen talotyyppi. Pitkätaloja on rakennettu Euroopassa, Aasiassa ja joillakin Pohjois-Amerikan intiaanialueilla. Pitkätaloissa asui useampi perhekunta samassa rakennuksessa.Intiaanien pitkätaloissa akkavaltaAamulehti.fi 19.2.2010. Luettu 9.2.2012. Samoissa taloissa asuivat sekä ihmiset että kotieläimet.Miljolare.no: Stilhistorie Luettu 9.2.2012. ==Pitkätaloja eri puolilla maailmaa== Esimerkiksi Norjasta on löydetty arkeologisissa kaivauksissa pronssi- ja rautakaudelta peräisin olevia pitkätalojen jäänteitä. Ne ovat olleet 40–80 metriä pitkiä. Irokeesit rakensivat pitkätaloja Ontariossa ja New Yorkissa. Nimitys pitkätalo tuli siitä, että talon pituus oli suurempi kuin leveys. Taloissa oli molemmissa päissä oviaukot, jotka voitiin peittää talvella nahoilla, eikä ikkunoita ollut ollenkaan.Royal Ontario Museum: Iroquoian Longhouse Luettu 9.2.2012. Myös huronit rakensivat vastaavia taloja. Rakennusmateriaalina he käyttivät puunrunkoja ja päällystivät talot jalavankuorilla. Suurimmillaan heidän talonsa saattoivat olla 30 metriä pitkiä, kahdeksan metriä leveitä ja kuusi metriä korkeita. == Katso myös == * Skandinavisen pronssikauden pitkätalo ==Lähteet== ==Aiheesta muualla== * Inside Austronesian Houses: Perspectives on Domestic Designs for Living (Australian National University) Luokka:Talotyypit
Tacere

Tacere oli suomalainen vuonna 2002 perustettu melodista, sinfonista metallia soittava yhtye. Taceren musiikissa on elementtejä eri metallimusiikin tyylilajeista. Yhtyettä on rinnastettu eri medioissa muun muassa Therioniin, Nightwishiin, Dream Theateriin, Sonata Arcticaan, Within Temptation, Lacuna Coiliin ja Sentencediin. Taceren jäsenet ovat kotoisin pääkaupunkiseudulta. __NOTOC__ ==Jäsenet== *Karri Knuuttila – laulu, kitara, basso *Taija Riihimäki *Veli-Matti Kananen ===Konserttikokoonpanossa lisäksi=== *Pekka Pyrhönen – basso ===Entiset jäsenet=== *Esa Sokajärvi - kitara *Pekka Jokinen - basso *Janne Salminen – kosketinsoittimet *Seppo Nummela – kitara (live) *Helena Haaparanta – laulu *Jarno Vanhanen – rummut ==Diskografia== ===Studioalbumit=== * * ===EP:t=== * ===Singlet=== *I Devour (2006) ===Demot=== *Eras Reveries (ep) (2005) *Emoción Muerte (2004) *Into Your Dreams 2004 (promo) (2004) *The Legend of Gévaudan (ep) (2004) *Glacial Night (2003) *Into Your Dreams (2002) ==Aiheesta muualla== * Yhtyeen viralliset kotisivut * Luokka:Suomalaiset sinfoniset metalliyhtyeet
Ruotsin ralli 2007

Ruotsin ralli 2007 oli MM-rallikauden 2007 toinen osakilpailu ja se ajettiin 9.–11. helmikuuta. Kilpailun voitti Fordin Marcus Grönholm. ==Tulokset== ===Lopputulokset=== Sijoitus Kuljettaja Aika 1\. Marcus Grönholm 3.08.40,7 2\. Sébastien Loeb +53,8 3\. Mikko Hirvonen +1.41,5 4\. Henning Solberg +2.09,8 5\. Daniel Carlsson +3.37,8 6\. Toni Gardemeister +3.54,2 7\. Manfred Stohl +5.12,5 8\. Chris Atkinson +6.14,7 9\. Mads Östberg +7.47,0 10\. Jan Kopecký +7.52,5 ===Erikoiskokeet=== EK Voittaja Aika Toinen Aika Kolmas Aika Pituus 1\. Toni Gardemeister 1.31,9 Marcus Grönholm +0,5 Petter Solberg +0,6 1,89 km 2\. Petter Solberg 12.40,6 Gianluigi Galli +5,9 Sébastien Loeb +6,0 21,78 km 3\. Gianluigi Galli 6.22,6 Henning Solberg +1,5 Marcus Grönholm +2,2 11,31 km 4\. Sébastien Loeb 9.56,8 Marcus Grönholm +1,2 Toni Gardemeister +2,5 19,2 km 5\. Marcus Grönholm 12.21,5 Petter Solberg +5,2 Mikko Hirvonen +6,4 21,78 km 6\. Marcus Grönholm 6.10,1 Mikko Hirvonen +2,2 Sébastien Loeb +2,4 11,31 km 7\. Sébastien Loeb 13.57,7 Marcus Grönholm +5,8 Daniel Carlsson +11,2 24,62 km 8\. Marcus Grönholm 2.00,0 Sébastien Loeb +0,3 Petter Solberg +1,5 1,87 km 9\. Sébastien Loeb 5.45,1 Marcus Grönholm +1,2 Petter Solberg +4,5 10,48 km 10\. Marcus Grönholm 17.50,3 Sébastien Loeb +0,6 Toni Gardemeister +8,1 34,54 km 11\. Marcus Grönholm 9.35,0 Toni Gardemeister +7,6 Mikko Hirvonen +8,4 19,2 km 12\. Marcus Grönholm 13.17,9 Mikko Hirvonen +6,8 Sébastien Loeb +7,5 24,62 km 13\. Marcus Grönholm 13.54,4 Henning Solberg +3,0 Mikko Hirvonen +3,5 24,75 km 14\. Marcus Grönholm 14.41,8 Sébastien Loeb +3,1 Mikko Hirvonen +8,8 26,46 km 15\. Mads Östberg 1.59,3 Jari-Matti Latvala +1,4 Thomas Schie +1,5 1,87 km 16\. Chris Atkinson 16.31,6 Marcus Grönholm +1,3 Sébastien Loeb +3,4 30,95 km 17\. Henning Solberg 5.42,2 Marcus Grönholm +1,2 Sébastien Loeb +2,7 11,25 km 18\. Marcus Grönholm 16.30,0 Sébastien Loeb +5,8 Toni Gardemeister +8,4 30,95 km 19\. Marcus Grönholm 5.44,1 Sébastien Loeb +2,0 Henning Solberg +3,7 11,25 km 20\. Marcus Grönholm 1.40,7 Toni Gardemeister +1,5 Patrik Flodin +1,6 1,89 km == Lähteet == * wrc.com == Viitteet == Luokka:MM-rallikausi 2007 Luokka:Ruotsin ralli
Keuhkorakkula

Keuhkorakkulat eli alveolit ovat keuhkojen pienten ilmateiden päissä sijaitsevia säkkimäisiä anatomisia yksikköjä, joissa elimistön kaasujenvaihto tapahtuu. Keuhkorakkulan halkaisija on noin 0,1 mm ja seinämän paksuus 0,2 µm. Keuhkorakkulan sisäpintaa peittää levyepiteeli, joka koostuu alveolaarisoluista eli pneumosyyteistä. Tyypin I pneumosyytit, joita on epiteelistä noin 95 prosenttia, muodostavat keuhkorakkulan seinämän rakenteen. Tyypin II pneumosyyttien tehtävänä on erittää surfaktanttia. Keuhkorakkulan seinämässä on tiheä hiussuoniverkko, jonka avulla happi siirtyy sisäänhengitetystä ilmasta veren punasolujen hemoglobiiniin. Keuhkorakkuloita on ihmisellä yhteensä noin 300 miljoonasta 500 miljoonaan. Tupakointi muokkaa keuhkorakkulaa siten, että se pyöristyy. Tällöin sen pinta-ala pienenee ja hapenottokyky heikkenee. Keuhkorakkuloiden väliseinät tuhoutuvat ja keuhkojen ilmapitoisuus kasvaahttp://www.terveyskirjasto.fi/terveyskirjasto/tk.koti?p_artikkeli=ltt00677&p;_haku=emfyseema. ==Lähteet== == Aiheesta muualla == Luokka:Hengityselimistö
Campinas

Campinas (IPA: ) on kunta São Paulon osavaltiossa Brasiliassa. Kunnan asukasluku oli 1 080 113 vuonna 2010. Campinasin metropolialueella on 19 kaupunkia, joissa oli vuonna 2000 yhteensä 2,3 miljoonaa asukasta. Campinas on osavaltion kolmanneksi suurin kaupunki São Paulon (noin 12 300 000) ja Guarulhosin (noin 1 400 000) jälkeen. ==Lähteet== ==Aiheesta muualla== Luokka:São Paulon kunnat
50 let Pobedy

50 let Pobedy (, ) on Venäjän federaation Arktika-luokan ydinkäyttöinen jäänmurtaja. Se on hieman muita luokkansa aluksia suurempi ja siten myös maailman suurin ydinkäyttöinen jäänmurtaja. Sen pituus on 159 metriä, leveys 30 metriä, uppouma 25 000 tonnia ja nopeus 21,4 solmua. Jäänmurtaja kykenee murtamaan 2,8 metrin paksuista jäätä. Aluksessa on kaksi ydinreaktoria. Konetehosta 55 900 kW siirtyy alukseen potkureille. Miehistöön kuuluu 138 jäsentä. Alusta on käytetty jäänmurtamisen lisäksi turistien ja luonnontieteilijöiden kuljettamiseen Pohjoisnavalle. == Rakentaminen == Aluksen köli laskettiin Baltijski zavodin telakalla Pietarissa nimellä Ural vuonna 1989, ja se laskettiin vesille 1993. Samana vuonna aluksen rakentaminen keskeytyi rahoituksen puutteeseen. Nimi viittaa vuoteen 1995 ja toisen maailmansodan päättymisen 50-vuotispäivään, jolloin aluksen oli määrä valmistua. Rahoituksen loppumisen johdosta se ei kuitenkaan valmistunut, ja sen varustelua jatkettiin vasta 2003. Alus valmistui vuonna 2007, ja sillä ajettiin koeajo Suomenlahdella 12. helmikuuta 2007. Suomen valtio huomautti koeajosta, koska siitä ei ollut informoitu etukäteen. 1996 tehdyn sopimuksen mukaan Venäjän tulisi ilmoittaa alle 300 kilometrin päässä Suomen rannikosta liikkuvista ydinkäyttöisistä aluksista. == Lähteet == Luokka:Ydinkäyttöiset jäänmurtajat
Evankelisluterilainen Todistajaseura

Evankelisluterilainen Todistajaseura ry on Suomen evankelis-luterilaisen kirkkoon kuuluva ja on osa evankelista herätysliikkettä maallikkojohtoisena liikkeenä, joka perustettiin Kurikassa 10. lokakuuta 1919 ja nimeksi oli suunniteltu Suomen Evankelisten Todistajain seura. Varsinainen perustamiskokous pidettiin Vaasassa 15. helmikuuta 1920. Yhdistys rekisteröitiin 21. toukokuuta 1921 nimellä Suomen Evankelis-Lutherilaisten Todistajain Seura ry. Todistajaseuran kannatusaluetta on lähinnä Etelä- ja Keski-Pohjanmaalla. Todistajaseura käyttää laulukirjaa Uusi Veisu. Todistajaseura on lojaali luterilaisen ortodoksian opetuksille. Se tunnustaa kasteen uudestisyntymisen pesona eikä hyväksy naispappeutta vaan pitää sitä Raamatun vastaisena. Todistajaseuralla on omaa kustannustoimintaa. Seura on julkaissut muun muassa Svebiliuksen katekismusta sekä kuukausittain ilmestyvää Todistaja-lehteä. == Lähteet == ==Aiheesta muualla== *Todistaja-lehti Luokka:Evankelisuus
Nadja Sarell

Nadja Sarell (s. 1975) on suomalainen kuvittaja. Sarell valmistui tanssijaksi Teatterikorkeakoulusta, minkä jälkeen hän opiskeli Walesissa lastenkirjakuvitusta. Hän on toiminut freelancerkuvittajana vuodesta 2004. Kuvitustöiden lisäksi hän opettaa tanssia ja kuvitusta ja kirjoittaa Kuvittaja-lehteen. == Kuvituksia == * Pirkko-Liisa Perttula: Tyttöjen kesken, Otava 2005 * Anu Tuomi-Nikula: Neposen joulu, Otava 2006 ==Lähteet== ==Aiheesta muualla== * Nadja Sarellin kuvitusblogi Luokka:Suomalaiset kuvittajat Luokka:Vuonna 1975 syntyneet Luokka:Elävät henkilöt
Jari Mäkipää

Jari Mäkipää (s. 22. kesäkuuta 1978 Tampere) on suomalainen lasten- ja nuortenkirjailija ja käsikirjoittaja. Mäkipää kirjoittaa Etsiväkerho Hurrikaani -kirjasarjaa, jossa on vuoteen 2023 mennessä julkaistu kahdeksantoista teosta. TV-ohjelmassa Lasten aamu oli Etsiväkerho Hurrikaani, jota Mäkipää veti. Mäkipää on käsikirjoittanut myös useita tv- ja verkkosisältöjä Ylen lasten- ja nuortenohjelmille, kuten Bofori, Galaxi Play ja R05AN K00D1. Mäkipää on ollut mukana ohjelmissa Hetkinen, kolmasluokkalaisten karkkitietovisassa, ja Syrhämä-seikkailusarjassa. Mäkipää valmistui medianomiksi Tampereen ammattikorkeakoulusta vuonna 2003. Hän suoritti ylemmän ammattikorkeakoulututkinnon vuonna 2009 ja elokuvakäsikirjoittamisen erikoistumisopinnot vuonna 2010. Vuonna 2011 Mäkipää suoritti käsikirjoituksen MA-tutkinnon brittiläisessä Salfordin yliopistossa. Vuonna 2014 Mäkipää sai Tampereen kaupungin kirjallisuuspalkinnon teoksesta Etsiväkerho Hurrikaani ja hämärän majatalo. Hän oli myös Anni Polva -palkintoehdokas vuonna 2011. Vuosina 2002–2011 Mäkipää työskenteli vakituisesti Ylen lastenohjelmien toimituksessa tuottajana, ohjaajana ja toimittajana. Hän juonsi muiden muassa Lasten aamua, Galaxia ja Operaatio Hurrikaania. Lokakuussa 2011 Mäkipää siirtyi vapaaksi kirjoittajaksi. Jari Mäkipää esiintyi ensi kertaa Ylen lastenohjelmissa noin 10-vuotiaana varhaisnuorten Kasmasiini-ohjelmassa. == TV-työt == * Lasten aamu, toimittaja ja juontaja, 2002–2005 * Höpöhöpö, juontaja, 2003 * 3,2,1 – Videox!, toimittaja, 2004 * Katinkontti, ohjaaja, 2003–2005 * Galaxi, tuottaja, toimittaja ja juontaja, 2005–2009 * Operaatio Hurrikaani, tuottaja, ohjaaja ja juontaja, 2006–2009 * Poinzi, tuottaja, 2008 * POPsis!, tuottaja, 2009 * Futaajat, tuottaja, 2009 * Aivokeskus, tuottaja, 2010 * Bofori, tuottaja, 2010–2011 * Bofori, tv- ja nettikäsikirjoittaja, juontaja, 2011–2014 * Bofori, ohjaaja (6. tuotantokausi), 2014 * Kynä käteen!, suunnittelu ja toteutus (Päämaja), 2014 * Galaxi Play, pääkäsikirjoittaja, 2016– * R05AN K00D1, käsikirjoittaja, 2016 * Robomestarit, juontaja, 2018– * Pikku Kakkosen iso peli, juontaja ja käsikirjoittaja, 2024– Lähde: == Teokset == * * * * * * * * * * * * * * * * * * == Lähteet == == Aiheesta muualla == * Sankareiden matkassa – Jari Mäkipään blogi Luokka:Suomalaiset juontajat Luokka:Suomalaiset lasten- ja nuortenkirjailijat Luokka:Vuonna 1978 syntyneet Luokka:Elävät henkilöt
Paskakaupunni

Paskakaupunni ry on oululainen kulttuurialan yhdistys. Se on perustettu vuonna 2006 ja yhdistysrekisteriin Patentti- ja rekisterihallitus hyväksyi sen helmikuussa 2007. Yhdistyksen nimeä ei hyväksytty ensimmäisellä kerralla, sillä PRH piti sitä hyvän tavan vastaisena, mutta yhdistyksen vastineen ja nimen puolesta järjestetyn adressin jälkeen yhdistyksen nimi hyväksyttiin yhdistysrekisteriin. Yhdistyksen tarkoituksena on toteuttaa ja edistää paikallistason toimintaa yhteistyössä muiden oululaisten kulttuuriyhdistysten, oppilaitosten ja kulttuurialan toimijoiden kanssa. Yhdistys järjestää Oulussa erilaisia kulttuuri -ja mediatapahtumia, kuten konsertteja, taide- ja valokuvanäyttelyitä, teatteritapahtumia, työpajoja sekä luentotilaisuuksia ja opintopiirejä. == Nimen alkuperä == Paskakaupunni-nimi yhdistykselle valittiin Oulussa osoitteessa Uusikatu 22 olevan "Paska kaupunni" -graffitin mukaisesti. Graffiti ilmestyi seinään jossain vaiheessa 1980-lukua ja se lienee syntynyt Kauko Röyhkän Paska kaupunki (1986) -laulun innoittamana. Graffiti on tämän jälkeen poistettu lukuisia kertoja, mutta se on aina ilmestynyt uudelleen samalle paikalle. Seinän omistava taloyhtiö on jopa harkinnut graffitin kehystämistä tai suojelemista muilla keinoilla. == Lähteet == Luokka:Oululaiset yhdistykset Luokka:Suomalaiset kulttuurijärjestöt
Gekkeiju Online

Gekkeiju Online on suomalaisen Coolhousen ilmaiseksi pelattava MMORPG/3D MUD. Pelissä yhdistyvät ominaisuudet niin vanhoista MUD-pohjaisista tekstipeleistä kuin nykyaikaisista MMORPG:stä. == Perusominaisuudet == *3D-grafiikat ja äänet *Jatkuvasti kasvava maailma *3 erilaista kamera-moodia *Pelaajien komennettavissa olevat laivat *Vuokrattavia taloja, joita voi kalustaa monilla eri tavoilla *Monesta elementistä koostuva loitsujärjestelmä *Helppokäyttöinen sisäänrakennettu ohjejärjestelmä *Viikoittaisia organisoituja tapahtumia kuten PvP-turnauksia *Kesytettäviä eläimiä, joita voidaan käyttää ratsuina tai apuna taistelussa *Tuki pelaajien luomille organisaatioille eli klaaneille *Useita yleisiä keskustelukanavia *Erilaisia esineitä luovia hahmoluokkia kuten seppä *Yli 50 erilaista materiaalia esineiden luontiin *Hirviökristalli-järjestelmä, joka mahdollistaa aseiden ja haarniskoiden lumoamisen *Myyntikojut, joissa pelaajat voivat myydä tavaroitaan silloinkin kun eivät ole pelissä *5 hahmoluokkaa omine kiltoineen *Sadoittain taitoja *Tuki 8 hengen partyille *Reinkarnaatio-järjestelmä, joka mahdollistaa hahmoluokan sekä rodun vaihtamisen == Gekkeiju Onlinen maailma == === Rodut === * Human (ihminen) * Wood Elf (metsähaltia) * Dark Elf (musta haltia) * Wild Elf (villihaltia) * Halfling (puolituinen) * Catfolk (kissaihminen) * Half Giant (puolijätti) * Goblin (hiisi) === Hahmoluokat === * Warrior (soturi) * Commoner * Magic User (maagikko) * Divine Arts * Dark Arts === Killat === Gekkeiju Onlinen maailmassa killat ovat hallitsevia ammatteja. Hahmo voi liittyä yhteen tai useampaan kiltaan, joka hyväksyy pelaajan hahmoluokan omaavia jäseniä. == Lähteet == == Aiheesta muualla == *Pelin kotisivut *Virallinen keskustelupalsta *Virallinen wiki *Peliä tekevä yritys Luokka:MMORPG-pelit Luokka:Ilmaispelit Luokka:Suomessa kehitetyt videopelit Luokka:Vuoden 2002 videopelit Luokka:Windows-pelit
Q-kuume

Q-kuume on solunsisäisen Coxiella burnetii gramnegatiivisen bakteerin aiheuttama zoonoosi eli ihmisten ja eläinten yhteinen tartuntatauti. Coxiella burnetii -bakteeri on normaalisti märehtijöiden (lehmät, lampaat ja vuohet) infektio, joista se voi siirtyä ihmiseen pisaratartuntana hengitysteiden kautta. Eläimissä tartunta on usein oireeton. Sairastunut eläin erittää bakteereja lähiympäristöönsä maidon, virtsan ja ulosteiden kautta. Saastuneen pastöroimattoman maidon välityksellä tapahtuvat tartunnat ovat kuitenkin erittäin harvinaisia. Tauti ei tartu ihmisestä toiseen. Taudin tartunta on mahdollista myös punkin pureman välityksellä. Suomessa saatuja Q-kuume tartuntoja ei ole todettu. Tautitapauksia on tavattu lähinnä matkailijoilla. Q-kuume voidaan todeta verikokeesta vasta-aineosoituksella. Vasta-aineet alkavat kuitenkin nousta vasta toisella sairausviikolla. Bakteerin nukleiinihappo voidaan osoittaa kudosnäytteestä PCR-tutkimuksella. Äkillinen Q-kuume hoidetaan mikrobilääkkeillä, joista ensisijainen lääke on doksisykliini. Tauti jättää pysyvän vastustuskyvyn. Ranskassa Chamonix'n laaksossa puhkesi kesällä 2006 Q-kuume-epidemia. Kesäkuusta elokuun loppuun tapauksia ilmaantui 79. Suurin osa ihmisen infektioista on vähäoireisia. Kahden viikon itämisajan jälkeen sairastuville ilmaantuu kuumetauti. Varsinkin läppävikaisille ja niille henkilöille, joiden immuunijärjestelmän perussairaus tai lääkehoito on lamauttanut, infektio voi aiheuttaa kroonisen infektion ja sydänläppätulehduksen eli endokardiitin. Varhaisraskaudessa Q-kuume voi johtaa keskenmenoon. Riskiryhmiin kuuluvia alueella matkanneita on Ranskassa suositeltu hakeutumaan tutkimuksiin mahdollisen tartunnan toteamiseksi. == Lähde == *Ruokavirasto: Q-kuume *Terveyden ja hyvinvoinnin laitos (THL): Q-kuume *Kansanterveyslaitos == Aiheesta muualla == *Kyoto Encyclopedia of Genes and Genomes (KEGG): Q fever *Mayo Clinic: Q fever Luokka:Eläinten bakteeritaudit Luokka:Zoonoosit
Raamatunkäännöskomitea

Raamatunkäännöskomitea on kirkolliskokouksen tai muun tahon asettama komitea Raamatun kääntämiseksi. == Suomessa == ===Historia=== * Vuoden 1642 Biblia: käännöskomiteat perustettu vuosina 1602 ja 1638. * Vuonna 1861 asetettiin raamatunkäännöskomitea, joka työskenteli vuosina 1869–86. Käännöstä ei kuitenkaan koskaan hyväksytty käyttöön. * Vuosien 1933 ja 1938 käännös eli Vanha kirkkoraamattu: käännöskomitea työssä vuosina 1861–1938. * Vuoden 1992 käännös eli Uusi kirkkoraamattu: käännöskomitea työssä vuosina 1973–1991. === Käännöskomitea vuosina 1973–1991 === Kirkolliskokouksen asettaman komitean ensimmäinen kokoonpano käsitti Vanhan testamentin ja seemiläisen filologian edustajina professorit Jussi Aron ja Ilmari Soisalon-Soinisen sekä piispa Aarre Lauhan, Uuden testamentin ja kreikkalaisen filologian edustajina professori Aimo T. Nikolaisen, apul.prof. Esko Haavan, professori Heikki Koskenniemen sekä vt. prof. Jukka Thurénin, kirkon opin edustajana apul.prof. Kalevi Toiviaisen sekä suomen kielen ja tyylin edustajina professori Osmo Ikolan ja kirjailija Lassi Nummen. Koko käännöstyön ajan puheenjohtajana työskenteli piispa Nikolainen. Vuodesta 1974 komitean sihteerinä työskenteli teologian tohtori Aarne Toivanen. Aloittaessaan vuoden 1974 alussa työskentelynsä komitea päätti – kirkolliskokouksen siviilivaliokunnan mietinnön mukaisesti – pyytää Suomen ortodoksista kirkkoa ja Suomen Vapaitten Kristittyjen Neuvostoa (SVKN) nimeämään komiteaan edustajansa. Ortodoksikirkon kirkon nimeäminä ovat komitean työskentelyyn osallistuneet teol. lis. Johannes Seppälä, sittemmin arkkipiispa Johannes, sekä vuodesta 1984 lähtien fil. maist. Merja Merras. SVKN:a on komiteassa koko ajan edustanut päätoimittaja, toimitusjohtaja Valtter Luoto varamiehenään Suomen Vapaakirkon pastori, rehtori Väinö A. Hyvönen. Roomalaiskatolinen kirkko on koko työn ajan lähettänyt komitealle palautetta. ==Lähteet== Luokka:Raamatunkäännökset‎ Luokka:Suomalaiset komiteat
Adulta

Adulta Oy oli Järvenpään ja Keravan kaupunkien sekä Tuusulan ja Mäntsälän kuntien omistama Uudellamaalla ja pääkaupunkiseudulla toiminut aikuiskoulutuskeskus, joka perustettiin vuonna 1972. Yhtenä Suomen suurimmista aikuiskoulutuskeskuksista Adulta tarjosi ja järjesti ammatillista aikuiskoulutusta ja täydennyskoulutusta. Yritys hakeutui konkurssiin huhtikuussa 2010. Adulta tarjosi koulutusta kahdeksalla koulutusalalla: Kielet ja monikulttuurisuus, Rakennus- ja energiatekniikka, Liiketoiminta ja yrittäjyys, Tietotekniikka ja -liikenne, Matkailu- ja ravitsemisala, Kone ja metalli, Logistiikka ja Viestintä. Adultan toimipisteet sijaitsivat Järvenpäässä, Tuusulassa, Keravalla, Vantaalla ja Helsingissä. Adultassa opiskeli vuosittain yli 13 000 opiskelijaa. ==Oppisopimusrahoituksen takaisinperintä == Helmikuussa 2009 opetusministeriö päätti periä Adultalta takaisin 3,6 miljoonaa euroa vuosina 2005 ja 2006 maksettuja valtionosuuksia. Ministeriön mukaan Adulta oli menetellyt vastoin oppisopimuskoulutuksen järjestämistä koskevia säännöksiä. Se ei ollut muun muassa laatinut koulutettaville henkilökohtaisia opiskeluohjelmia eikä maksanut työnantajille koulutuskorvausta. Lisäksi koulutuksen järjestämisessä ja valvonnassa oli puutteita. Koulutuskeskuksen rehtori irtisanoutui rahoitussotkun vuoksi helmikuussa 2009 ja huhtikuussa 2009 Adulta irtisanoi 40 työntekijää ja lomautti koko henkilöstönsä kahden viikon ajaksi. Maaliskuussa 2010 opetusministeriö päätti periä takaisin myös vuosina 2007–2008 väärin perustein maksettuja oppisopimuskoulutukseen liittyneitä valtionosuuksia yli 32 miljoonaa euroa. Adulta hakeutui takaisinperinnän vuoksi konkurssiin huhtikuussa 2010. Opetusministeriö jätti tutkintapyynnön poliisille huhtikuussa 2010 ja poliisi ryhtyi selvittämään onko avustusten käytössä tapahtunut rikosta. 26\. toukokuuta 2011 uutisoitiin keskusrikospoliisin epäilevän Adultan operatiivista johtoa ja oppisopimusopiskelijoiden hankintaa hoitaneita konsultteja törkeästä avustuspetoksesta.Helsingin Sanomat, Kotimaa, Ex-rehtori voi saada miljoonalaskun, 11.5.2013 Alkuvuodesta 2012 Adultan konkurssipesä nosti Tuusulan käräjäoikeudessa vahingonkorvauskanteen Adultan entisiä hallituksen jäseniä ja toimitusjohtajaa vastaan, jossa konkurssipesä vaatii kymmenien miljoonien vahingonkorvausta. ==Lähteet== Luokka:Suomalaiset oppilaitokset Luokka:Aikuiskoulutus
Mrs. Henderson esittää

Mrs. Henderson esittää (Mrs Henderson Presents) on vuonna 2005 ensi-iltansa saanut tositapahtumiin perustuva elokuva maailmankuulusta Windmill-teatterista ja sen omistajasta Laura Hendersonista. Pääosia elokuvissa näyttelevät Judi Dench, Bob Hoskins, Will Young, Kelly Reilly, Christopher Guest ja Thelma Barlow. Elokuva sai kaksi Oscar-ehdokkuutta Judi Denchin naispääosasta sekä puvustuksesta. ==Juoni== Elokuvan tarina alkaa Englannissa vuonna 1937. Leskeksi jäänyt upporikas Laura Henderson kyllästyy heti miehensä hautajaisten jälkeen leskeyteen ja päättää ystävänsä Lady Margotin neuvosta lähteä tuhlaamaan rahojaan ostoksiin. Ranne- ja korvakorujen sijasta omalaatuinen rouva Henderson päättääkin ostaa teatterin, konkurssiin menneen Windmill Theatren. Hän palkkaa johtajaksi kiivasluonteisen juutalaismiehen, Vivian van Dammin ja hänen avullaan alkaa nostaa Windmilliä maailmanmaineeseen. Van Dammin ehdotuksesta rouva Henderson perustaa jatkuvan esityksen eli non-stop- revyyn, mutta kun tämä ei ota tulta alleen, rouva Henderson keksii kullanarvoisen ajatuksen: laitetaan lavalle alastomia tyttöjä kuin Ranskan Moulin Rougessa konsanaan. Van Dammin mielestä alastomuus on täysin mahdotonta Englannissa, mutta vaikutusvaltainen ja päällekäyvä rouva Henderson raivaa esteet tieltään. Kierrettyään hovimarsalkka Cromerin, jolta tarvitaan lupa alastonrevyyseen, pikkusormensa ympärille, Windmillin lavalle saapuvatkin pian alastomat nuoret naiset. Teatterin päätähdeksi nousee kuvankaunis Maureen, joka laulaja Bertien vanavedessä kerää katsomot täyteen. Toisen maailmansodan alettua Lontoon teatterit sulkevat ovensa, mutta rouva Henderson ja van Damm julistavat: ”Me emme sulje koskaan!” Sota tuo tietysti omat ongelmansa ja ruumiitakin tulee, mutta todellinen ongelma on hallituksen määräys sulkea Windmill. Nyt rouva Henderson joutuu paljastamaan salaisuutensa pitääkseen teatterinsa auki, ja silloin menneisyyden haavat revitään auki. == Rooleissa == Luokka:Vuoden 2005 brittiläiset elokuvat Luokka:Brittiläiset draamaelokuvat Luokka:Stephen Frearsin ohjaamat elokuvat Luokka:Tositapahtumiin perustuvat elokuvat
Kyröskosken sähkörautatie

Kyröskosken sähkörautatie oli Hämeenkyrön Kyröskoskella sijainnut sähköistetty kapearaiteinen teollisuusrautatie, joka valmistui 1914. Radalla kuljetettiin puuta Kyro Oy:n Kyröskosken tehtaille Kyrösjärven rannasta olevalta sahalta. Kalusto tarkastettiin vuonna 1944 sotakorvauksia silmällä pitäen, mutta neuvostoliittolaiset asiantuntijat hylkäsivät kaiken heidän tarkoituksiinsa sopimattomina. Kyröskosken rata oli viimeinen Suomessa kaupallisessa käytössä ollut kapearaiteinen teollisuusrata, kun sillä liikenne päättyi marraskuussa 1989. Se korvattiin massapuukuljettimella. Radalla liikennöi 2 sähköveturia. Numero 1 on säilynyt yksityishenkilön omistuksessa ja sähköveturi numero 2 (ASEA 234/1937) on Minkiön kapearaidemuseossa Jokioisten museorautatiellä. Ykkönen on ajokuntoinen ja liikkuu erikoistilaisuuksissa varta vasten rakennetuilla radanpätkillä generaattorin avulla, kakkonen kaipaisi perushuollon, koska sille ei ole tehty saapumisen jälkeen muuta kuin joitakin siirtoja. Radan vaunuista pari on ykkösen mukana ja loput Minkiöllä. Museorautatielle tulleet vaunut ovat tosin pelkkiä kehikkoja, koska joku luovuttajista repi niistä puuosat polttopuiksi. Osasta vaunuja kehikotkin katosivat eli museoon tuli niiden osalta pelkkiä telejä. Näitä telejä on sittemmin hyödynnetty runsaasti työkalustossa. Lauantaina 28. elokuuta 2010 yksi Kyröskosken vaunukehikoista varustettiin väliaikaisella pohjapalkituksella ja sitä käytettiin Humppilaan varastoitavaksi siirrettävien pienten kalustonosien siirtämiseen kahdelle Kyröskosken telille asennettuna. Kokeilu vaati varovaisuutta ajossa mutta onnistui suunnitellusti. Veturina operaatiossa oli TU4 2091 -dieselveturi kuva operaation lastausvaiheesta sivulla Move1 == Lähteet == ==Aiheesta muualla== * Kuva sähköveturista Luokka:Hämeenkyrö Luokka:Suomen kapearaiteiset rautatiet Luokka:Teollisuusjunat ja -radat Luokka:Kyröskoski Luokka:Suomen entiset rautatiet
Thelma Barlow

Thelma Barlow (s. 19. kesäkuuta 1929 Yorkshire, Yhdistynyt kuningaskuntaThelma Barrow. Corrie Net Profiles. Viitattu 23.7.2017.) on brittiläinen näyttelijä, joka on esiintynyt enimmäkseen televisiossaThe Devil in Thelma Barlow. Maureen Paton. Daily Mail. Viitattu 23.7.2017.. Barlow’n ura alkoi 1950-luvun lopulla, mutta hän tuli tunnetuksi vasta saatuaan roolin Britannian kuuluisimmasta ja pisimpään jatkuneesta televisiosarjasta Coronation Street. Hän näytteli Mavis Rileyn roolihahmoa yli 26 vuotta. Hän lopetti työnsä Coronation Streetissä vuonna 1997. Toinen televisiosarja, josta Barlow muistetaan, on manchesteriläiseen tehtaaseen sijoittuva Dinnerladies, jossa hänen vastanäyttelijöinään työskentelivät muun muassa Victoria Wood, Julie Walters sekä myös Coronation Streetistä tuttu Anne Reid. Dinnerladies-sarjassa Barlow työskenteli vuosina 1998–1999. Muita Barlow’n tunnettuja töitä on Charles Dickensin romaaniin perustuva minisarja David Copperfield, jossa hän näytteli petollisen Uriah Heepin äitiä, ja vuonna 2005 valmistunut Stephen Frearsin elokuva Mrs. Henderson esittää, jossa Barlow näytteli Judi Denchin tärkeilevää ystävätärtä Lady Margotia. Mrs. Henderson esittää on hänen ensimmäinen elokuvaroolinsa. Barlow’lla on kaksi poikaa. Hän väitti vuoteen 2005 asti syntyneensä vuonna 1937, vaikka todellinen syntymävuosi on 1929. ==Osittainen filmografia== *Coronation Street (1971–1997) Mavis Riley (TV) *David Copperfield (1999) Rouva Heep *Dinnerladies (1998–1999) Dolly Belfield (TV) *Lihavat ystävät (2000) Rouva Ashburn (TV) *Kyläsairaala (2004) Ada (TV) *Sydän paikallaan (2004) Helen Ashworth (TV) *Mrs. Henderson esittää (2005) Lady Margot Conway *Marple: The Moving Finger (2006) Emily Barton *Midsomerin murhat (2006) Mrs Beverley (TV) *Doctor Who (2007) Lady Thaw (TV) ==Lähteet== ==Aiheesta muualla== * * Luokka:Englantilaiset näyttelijät Luokka:Vuonna 1929 syntyneet Luokka:Elävät henkilöt
Ekologinen selkäreppu

Ekologinen selkäreppu tarkoittaa luonnonvaroja, joita tarvitaan jonkin tuotteen koko elinkaaren eli valmistuksen, kuljetuksen ja käytön aikana. Näiden summasta vähennetään tuotteen oma paino Ritthoff, M., Rohn, H. and C Liedtke. (2003). MIPS-laskenta Tuotteiden ja palveluiden luonnonvaratuottavuus. Wuppertal. . Kun halutaan tietää, kuinka paljon johonkin tuotteeseen tai palveluun on kulunut luonnonvaroja, voidaan ekologista selkäreppua käyttää mittarina. Tuotteen ekologinen selkäreppu on lähes aina painavampi kuin tuote itse. Luonnonvaroja, jotka on tarvittu tuotteen valmistamiseksi, mutta eivät ole mukana lopputuotteessa kutsutaan piilovirroiksi.Robèrt, K.-H., Schmidt-Bleek, B., Aloisi de Larderel, J., Basile G., Jansen, J.L., Kuehr, R., Price Thomas, P., Suzuki, M., Hawken, P. and M. Wackernagel. (2002). Strategic sustainable development – selection, design and synergies of applied tools. Journal of Cleaner Production. 10: 197−214. Ekologinen selkäreppu ilmaisee siis tuotteen ympäristölle aiheuttaman rasituksen. Sen laskenta perustuu Wuppertal Instituutissa Saksassa kehitettyyn MIPS-menetelmään (material input per service unit), jonka periaatteita on esitelty MIPS-laskentaoppaassa. ==Lähteet== * Happonen, Holopainen, Sotkas, Tenhunen, Tihtarinen-Ulmanen, Venäläinen: Bios 3: Ympäristöekologia ISBN 951-0-27631-6 (WSOY) * ===Viitteet=== Luokka:Ekologia
Keisari Irwin I

Keisari Irwin I (Lauluja alamaisista) on Irwin Goodmanin albumi, joka ilmestyi vuonna 1979. Siinä arvostellaan poliitikkoja ja politiikan lieveilmiöitä. == Kappaleet == # # # # # # # # # # # == Muusikot == * Irwin Goodman – laulu * Paul Fagerlund – kapellimestari, piano (2–11) * Kalevi Nyqvist – harmonikka (2, 4–8, 10, 11) * Juha Björninen – kitarat (1) * Heikki Laurila – kitarat (3–11) * Vesa Enne, Kai Lind, Irina Milan ja Irma Tapio – taustalaulu (1) * Tapani ”Nappi” Ikonen – rummut (1) * Ilpo Kallio – rummut (2–11) * Markku Johansson ja Jörgen Petersen – trumpetit (1) * Pentti Lasanen – klarinetti (2–4, 6, 8, 10, 11), trumpetti (9) * Jari Lappalainen – viulu (2, 7, 10), mandoliini (4–8) * Heikki ”Häkä” Virtanen – basso (1) * Ilkka Willman – basso (2–11) == Lähteet == Luokka:Irwin Goodmanin albumit Luokka:Vuoden 1979 albumit Luokka:Vexi Salmen tuottamat albumit
Lohjan sähkörautatie

Lohjan sähkörautatie oli Lohjalla sijainnut sähköistetty raideleveydeltään 750 millimetrin kapearaiteinen rautatie, joka yhdisti vuosina 1906–1907 Lohjanjärven rantaan Pitkäniemeen rakennetun selluloosatehtaan ja Valtionrautateiden Lohjan rautatieaseman. Rautatien rakennutti selluloosatehtaan omistaja, kamariherra Hjalmar Linder. Radan pituus oli 4,4 kilometriä. Se oli lähinnä tarkoitettu selluloosatehtaan kuljetuksia varten, mutta vuodesta 1912 alkaen se oli avattu myös yleiselle liikenteelle ja radalla kuljetettiin matkustajia, postia ja muuta rahtia. Vuonna 1930 kaikki liikenne siirtyi 1928 valmistuneelle leveäraiteiselle Lohjan satamaradalle ja sähkörautatie purettiin samana vuonna. Matkustajaliikenne kapearaiteisella radalla oli loppunut jo 1928. Radalla liikennöi yksi sähköveturi ja myöhemmin kaksikin höyryveturia, joista ensimmäinen vain vuoden 1916, jonka jälkeen se liian raskaana radalle myytiin Harvialan metsäradalle. Tämä veturi on säilynyt ja on Jokioisten Museorautatien hallussa. Sähköveturi työskenteli vielä neljännesvuosisadan ajan tehtaan sisäisessä ajossa, lähinnä rannan paperipuukentällä, kunnes se romutettiin ja kiskotus purettiin. Vuonna 1987 Lohjalla paljastettiin sähköradan muistomerkki, kun sen avaamisesta oli kulunut 80 vuotta. ==Aiheesta muualla== *Lohjan sähkörautatie ja sen historia Luokka:Lohjan liikenne Luokka:Lohjan historia Luokka:Suomen kapearaiteiset rautatiet Luokka:Suomen entiset rautatiet
Atsushi Tamura

Atsushi Tamura (, s. 4. joulukuuta 1973) on japanilainen koomikko ja Yōichi Hiruman ääninäyttelijä sarjassa Eyeshield 21. Hänellä on myös j-rock -yhtye Jealkb. Hän työskentelee koomikkona ja juontajana partnerinsa Ryō Tamuran kanssa erinäisissä japanilaisissa tv-show'issa, tehden pilkkaa aivan kaikesta ja kaikista (vastaavan tyylinen amerikkalainen tv-ohjelma on Punk'd, jota juontaa Ashton Kutcher). == Lähteet == Luokka:Japanilaiset koomikot Luokka:Japanilaiset ääninäyttelijät Luokka:Vuonna 1973 syntyneet Luokka:Elävät henkilöt
Mikko Laasio

Mikko Eelis Laasio (29. syyskuuta 1913 Pori – 24. kesäkuuta 1997Kuolleet. Taidemaalari, professori Mikko Laasio. Helsingin Sanomat, 28.6.1997, s. 4.) oli erityisesti asetelmamaalauksistaan, mutta myös maisemistaan ja henkilökuvistaan tunnettu taidemaalari. Mikko Laasion vanhemmat olivat diakoni Vihtori Laasio ja Anna Emilia Andersson ja puoliso vuodesta 1938 Merike Christina Sailo, kuvanveistäjä Alpo Sailon tytär. Laasio opiskeli Taideteollisessa keskuskoulussa 1930–1931 ja Suomen Taideyhdistyksen piirustuskoulussa 1932–1935. Ensi kerran hänen töitään oli näytteillä vuonna 1946, mutta ensimmäisen yksityisnäyttelynsä hän piti vasta 1964 Helsingissä. Artekin taiteilijana hän oli vuoteen 1977. Laasio oli yksi Lokakuun ryhmän ekspressionisteistä vuodesta 1947 alkaen. Maisemia hän maalasi muun muassa Pohjois-Karjalassa ja Kainuussa, asetelmamaalarina hän sai huomiota 1950-luvulla. Laasio sai Pro Finlandian 1963 ja professorin arvonimen vuonna 1982. ==Lähteet== ==Aiheesta muualla== * Mikko Laasio Valtion taidemuseon kokoemissa Luokka:Suomalaiset taidemaalarit Luokka:Pro Finlandia -palkitut Luokka: Suomalaiset professorin arvonimen saaneet Luokka:Vuonna 1913 syntyneet Luokka:Vuonna 1997 kuolleet
FutureSex/LoveSounds

__NOTOC__ FutureSex/LoveSounds on Justin Timberlaken toinen sooloalbumi, joka julkaistiin 12. syyskuuta 2006. Albumin singlekappaleista ”SexyBack” ja ”My Love” nousivat suuriksi hiteiksi ympäri maailman. Levyn tyyli vaihtelee hiphopista rauhallisiin pop-balladeihin orkesterisoittimien kera. Mukaan on keksitty Timberlaken edellisestä Justified-levystä suuresti poikkeavia rytmejä ja taustamelodioita, joista esimerkkinä voi mainita What Goes Around...-kappaleen intialaistyyliset kitara/mandoliininäppäilyt. Albumilla vierailee monia huippunimiä, esimerkiksi Timbaland, T.I. ja Three 6 Mafia. == Kappaleet == # # (feat. Timbaland) # # (feat. T.I.) # # # (feat. Timbaland & Three 6 Mafia) # (feat. will.i.am) # # # # == Arvostelut == * AllMusic: AllMusic review * Entertainment Weekly: B–Entertainment Weekly: Album review == Lähteet == Luokka:Vuoden 2006 albumit Luokka:Justin Timberlaken albumit Luokka:Rick Rubinin tuottamat albumit Luokka:Timbalandin tuottamat albumit
Vierumäki-yhtiöt

Vierumäki-yhtiöt omistavat Vierumäen urheiluopiston ja hallinnoivat opiston alueella tapahtuvaa toimintaa. Konserni koostuu useista yhtiöistä, joista merkittävimmät ovat Vierumäki Country Club Oy ja Suomen Urheiluopiston Kannatusosakeyhtiö. Enemmistön, 51 prosenttia, molemmista yhtiöistä omistaa Mika Anttosen omistama Keele Oy. Toinen merkittävä omistaja on Jääkiekkosäätiö sr. Yhtiöt työllistävät ympäri vuoden noin 300 henkilöä ja lisäksi kesäisin 30-60 henkilöä. Yhtiöiden historia alkaa vuodesta 1927, jolloin perustettiin Suomen urheiluopisto. Opiston perustamisessa aloitteentekijänä oli Tahko Pihkala. Päijät-Hämeen liitto myönsi Vierumäki-yhtiöille Päijät-Häme-mitalin vuonna 2007. ==Lähteet== *Itä-Häme === Viitteet === Luokka:Suomalaiset liikunta-alan yritykset Luokka:Heinolalaiset yritykset
Gunnar Uotila

thumb|upright|Reino Helismaan muistokivi, 1983 (1987), Helsinki. Gunnar Uotila (9. tammikuuta 1913 Hämeenlinna – 14. kesäkuuta 1997 Helsinki) oli suomalainen, erityisesti puuveistoksistaan tunnettu kuvanveistäjä. Puun käsittelyn hän oppi jo lapsena, sillä hänen isänsä oli puuseppä. Eri puulajit olivat Uotilan tärkein materiaali, vaikka hän käytti myös kiveä ja pronssia. Uotila opiskeli Taideteollisessa keskuskoulussa vuosina 1934–1937. Ensi kerran hänen töitään oli näytteillä vuonna 1940 ja siitä lähtien lukuisissa näyttelyissä kotimaassa sekä Berliinissä, Kiirunassa ja Prahassa. Hänen ensimmäinen yksityisnäyttelynsä oli vuonna 1945 ja viimeinen vuonna 1995. Gunnar Uotilan veistoksia on Ateneumissa ja muissakin Suomen taidemuseoissa. Julkisia veistoksia on monissa kirkoissa kuten Herttoniemen, Puistolan ja Vartiokylän kirkoissa Helsingissä, Pieksämäen Uudessa kirkossa, Maarianhaminan, Vaasan, Rajamäen, Pääskylahden ja Rovaniemen kirkoissa. Hän veisti myös naapurinsa Reino Helismaan hautamuistomerkin sekä muistopatsaan Helsingin Puistolan kaupunginosaan. Gunnar Uotilan pojanpoika on laulaja Paul Uotila. == Lähteet == Luokka:Suomalaiset kuvanveistäjät Luokka:Vuonna 1913 syntyneet Luokka:Vuonna 1997 kuolleet
SexyBack

SexyBack on ensimmäisenä julkaistu single poplaulaja Justin Timberlaken toiselta sooloalbumilta FutureSex/LoveSounds. Kappaleessa esiintyy Timberlaken lisäksi myös yksi tuottajista, Timbaland. Kappale menestyi eri puolilla maailmaa ja pysyi esimerkiksi Billboardin singlelistan ykkösenä seitsemän viikkoa. Myös Britanniassa, Saksassa ja Australiassa SexyBack saavutti listojen ykkössijan. == Kappaleet == # Main Version (Explicit) # Instrumental Luokka:Justin Timberlaken kappaleet Luokka:Timbalandin kappaleet Luokka:Vuoden 2006 kappaleet Luokka:Billboard Hot 100 -listan ykköset
Red Devil Sport Club

Red Devil Sport Club on Pietarissa perustettu ja toimiva urheiluklubi, jonka lajina on vapaaottelu. Red Devil Sport Club on ollut voimakkaasti tukena, kun Venäjälle perustettiin vapaaottelun lajiliittoa Mix-Fight Associationia vuonna 1996. Vapaaottelulla on pitkä historia Venäjällä ja se on alun perin lähtöisin ilmavoimien maahanlaskujoukkojen (VDV) aseettoman taistelun vuosittaisista mestaruuskilpailuista, jotka aloitettiin vuonna 1979. Venäjällä käytetyissä säännöissä ainoat suojukset ovat rystysiä suojaavat ohuet, hyvin kevyet sormettomat hanskat, hammassuoja ja alasuoja. Sallittuja tekniikoita ovat muun muassa lyönnit, potkut, polvipotkut, lukot, sidonnat ja kuristukset. Red Devil Sport Clubin tunnetuimpia ottelijoita ovat Fedor Emelianenko ja hänen rikollisuustaustasta vieläkin kärsivä veljensä Aleksander Emelianenko. Luokka:Venäläiset urheiluseurat